Naziv obveznika: OPĆINA PUNITOVCI

Broj RKP-a: 36799

Sjedište obveznika: 31424 Punitovci

Matični broj: 02717484

Adresa sjedišta: Stjepana Radića 58

OIB: 75515406575

Razina: 22

Zakonski zastupnik: Jasna Matković, načelnica

BILJEŠKE UZ FINANCIJSKI IZVJEŠTAJ ZA IZVJEŠTAJNO RAZDOBLJE

1. siječnja do 31. prosinca 2022.g.

**Uvodni dio i zakonski okvir**

Financijski izvještaj za 2022. g. Općine Punitovci sastavljen je sukladno odredbama Pravilnika o financijskom izvještavanju u proračunskom računovodstvu („Narodne novine“ broj 37/2022) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna, te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2022. (KLASA: 400-02/22-01/26 URBROJ: 513-05-03-23-6 od 12. siječnja 2023.g.)

* Zakon o proračunu („Narodne novine“ broj 144/2021)
* Zakon o izvršavanju Državnog proračuna Republike Hrvatske za 2022. g. („Narodne novine“ broj 140/2021, 62/2022, 131/2022)
* Pravilnik o proračunskom računovodstvu i računskom planu („Narodne novine“ broj 124/2014, 115/2015, 86/2016, 3/2018, 126/19,108/2020)
* Pravilnik o financijskom izvještavanju u proračunskom računovodstvu („Narodne novine“ broj 37/2022)
* Pravilnik o proračunskim klasifikacijama („Narodne novine“ broj 26/2010, 120/2013, 1/2020)

Člankom 8. Pravilnika o financijskom izvještavanju u proračunskom računovodstvu propisan je sadržaj financijskih izvještaja.

Bilješke uz financijske izvještaje sastavni su dio financijskih izvještaja proračuna i njihova dopuna. Sastavljaju se u opisnom, brojčanom i kombiniranom obliku sa svrhom pojašnjavanja pojedinih pozicija iz financijskih izvještaja.

Priznavanje prihoda i primitaka, te rashoda i izdataka iskazanih u financijskim izvještajima temeljeno je na modificiranom računovodstvenom načelu nastanka događaja, odnosno:

* ne iskazuje se rashod amortizacije dugotrajne nefinancijske imovine,
* ne iskazuju se prihodi i rashodi uslijed promjena vrijednosti nefinancijske imovine,
* prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti,
* rashodi se priznaju na temelju nastanka poslovnog događaja (obveze) i u izvještajnom razdoblju na koje se odnose neovisno o plaćanju,
* rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti i
* za donacije nefinancijske imovine iskazuju se prihodi i rashodi (osim kada se radi o prijenosima između proračuna/proračunskih/izvanproračunskih korisnika koji se izravno evidentiraju kao promjene vlastitih izvora).

Općina Punitovci ima jednog proračunskog korisnika, Dječji vrtić Zvončica, koji je započeo s radom početkom 2022. godine i nije u sustavu PDV-a.

**Bilješke uz obrazac PR-RAS** (Izvještaj o prihodima i primicima, rashodima i izdacima)

*Bilješka uz šifru 6* – **Ukupni prihodi poslovanja** iznose 7.584.785,63 kn, što je za 3.063.168,37 kn manje u odnosu na prethodno izvještajno razdoblje.

*Bilješka uz šifre 61 –* Ukupni prihodi od poreza bilježe rast za 583.799,05 kn u odnosu na prethodno izvještajno razdoblje, s najvećim povećanjem kod poreza i prireza na dohodak od nesamostalnog rada.

*Bilješka uz šifru 6331 –* Tekuće pomoći iz drugih proračuna ostvareni su za izgradnju parkirališta ispred društvenog doma u Jurjevcu Punitovačkom u iznosu od 100.000,00 kn, te za troškove ogrjeva u iznosu od 21.100,00 kn. Kompenzacijska mjera ostvarena je u iznosu od 2.159.191,25 kn.

*Bilješka uz šifru 6332* – Kapitalne pomoći ostvarene su u suradnji s Ministarstvom turizma i sporta u iznosu od 150.000,00 kn za izgradnju outdoor fitnesa.

*Bilješka uz šifru 6341 –* Tekuće pomoći od izvanproračunskih korisnika odnose se na pomoći od Hrvatskog zavoda za zapošljavanje za program zapošljavanja u području javnih radova.

*Bilješka uz šifru 6381* – Tekuće pomoći temeljem prijenosa EU sredstava odnose se na provedbu projekta „Pravo na život u zajednici starijih osoba“, te suradnju na projektu „Stara škola“ Petrijevci.

*Bilješka uz šifru 6382 –* Kapitalne pomoći temeljem prijenosa EU sredstava pod ovom se stavkom odnose na pomoć za izgradnju novog dječjeg vrtića na području općine.

*Bilješka uz šifru 6531-* Komunalni doprinosi su se u izvještajnom razdoblje počeli naplaćivati, te su ostvareni u iznosu od 16.766,86 kn.

*Bilješka uz šifru 3 –* **Ukupni rashodi poslovanja** iznose 6.197.697,03 kn, što je za 1.118.254,03 kn više od prethodnog izvještajnog razdoblja.

*Bilješka uz šifru 31 –* Rashodi za zaposlene su za 1.266.417,25 kn manje u odnosu na prethodno izvještajno razdoblje najviše zbog završetka projekta „Zaželi“ i time značajnog smanjenja broja zaposlenih.

*Bilješka uz šifru 32 –* Materijalni rashodi su značajno porasli u odnosu na prethodno izvještajno razdoblje, i to u iznosu od 672.274,22 kn. Najznačajniji porast bilježe troškovi energenata, ali i ostali materijalni rashodi uslijed općeg rasta razine cijena.

*Bilješka uz šifru 3225 –* Sitni inventar – U izvještajnom razdoblju bilježi rast zbog potrebe opremanja dječjeg vrtića Zvončica.

*Bilješka uz šifru 3672 –* Prijenosi proračunskim korisnicima iz nadležnog proračuna na financiranje rashoda poslovanja najvećim se dijelom odnose se na financiranje troškova plaća zaposlenih djelatnika u dječjem vrtiću Zvončica.

*Bilješka uz šifru 4221* – Odnosi se na nabavu dodane opreme za dječji vrtić, te nabavu računalne opreme potrebne za provedbu projekta digitalizacije općinske arhive.

*Bilješka uz šifru 4262 -* U svrhu provedbe digitalizacije nabavljen je i pripadajući softverski paket tvrtke Plavi link d.o.o.

**Bilješke uz obrazac BIL** (Bilanca)

Nakon izrade Godišnjeg izvještaja o izvršenju proračuna biti će utvrđena struktura financijskog rezultata prema izvorima financiranja, te će Općinsko vijeće donijeti Odluku o raspodjeli rezultata.

*Bilješka uz šifru 0213 –* Iznos povećanja od 358.094,54 kn u odnosu na prethodno izvještajno razdoblje odnosi se na ulaganja i radove na rekonstrukciji parkirališta u Jurjevcu Punitovačkom, te na stručni nadzor prilikom izvođenja radova.

*Bilješka uz šifru 0227 –* Iznos povećanja od 438.381,65 kn u odnosu na prethodno izvještajno razdoblje odnosi se na ulaganja za opremu dječjeg vrtića Zvončica.

U izvanbilančnim evidencijama evidentirane su dane bjanko zadužnice i mjenice koje se odnose na slijedeće:

Mjenica – Lovačko društvo Lisica u iznosu od 5.591,00 kn.

Bjanko zadužnica – Projekt izgradnje outdoor finesa Jurjevac Punitovački 200.000,00 kn.

Općina Punitovci nema sudskih procesa u izvještajnom razdoblju.

Nakon obračuna poslovanja i provedenih knjiženja utvrđen je **rezultat poslovanja (manjak)** u iznosu od 1.216.727,77 kn. Rezultat je utvrđen tako što je ostvaren:

92211 – Višak prihoda poslovanja – 3.096.657,90 kn

92222 – Manjak prihoda od nefinancijske imovine - 3.579.417,58 kn

92223 – Manjak primitaka od financijske imovine – 733.967,59 kn

**Bilješke uz obrazac RAS-funkcijski** (Izvještaj o rashodima prema funkcijskoj klasifikaciji)

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni u ukupnom iznosu od 7.509.418,82 kn, što je za 2.505.386,18 kn manje u odnosu na prethodno izvještajno razbolje.

**Bilješke uz obrazac P-VRIO** (Izvještaj o promjenama u vrijednosti i obujmu imovine i obveza)

*Bilješka uz šifru P035 –* U izvještajnom razdoblju smanjen je obujam obveze za rashode poslovanja u iznosu od 194.625,00 kn što se odnosi na račun Zavoda za urbanizam čija je obveza podmirena, ali je greškom dodatno zaknjižen zbog promjene knjigovodstvenog servisa.

**Bilješke uz obrazac Obveze** (Izvještaj o obvezama)

| **KONTO** | **NAZIV KONTA** | **DO 60 DANA** | **61 - 180 DANA** | **181 - 360 DANA** | **VIŠE OD 360 DANA** | **NEDOSPJELO** | **UKUPNO** |
| --- | --- | --- | --- | --- | --- | --- | --- |
| 23111 | Obveze za zaposlene i privremeno zaposlene | 14.840,68 | 32.363,32 | 0,00 | 0,00 | 24.051,33 | 71.255,33 |
| 23141 | Porez na dohodak iz plaća | 0,00 | 0,00 | 0,00 | 0,00 | 1.342,27 | 1.342,27 |
| 23151 | Doprinosi za mirovinsko osiguranje | 0,00 | 0,00 | 0,00 | 0,00 | 6.348,42 | 6.348,42 |
| 23162 | Obveze za doprinose za obvezno zdravstveno osiguranje | 2.947,13 | 4.991,08 | 0,00 | 0,00 | 5.237,46 | 13.175,67 |
| 23171 | Ostale obveze za zaposlene  | 0,00 | 4.240,00 | 0,00 | 0,00 | 0,00 | 4.240,00 |
| 23223 | Energija | 0,00 | 0,00 | 0,00 | 0,00 | 2.891,72 | 2.891,72 |
| 23231 | Usluge telefona, pošte i prijevoza | 0,00 | 0,00 | 1.945,27 | 1.833,88 | 2.083,00 | 5.862,15 |
| 23232 | Usluge tekućeg i investicijskog održavanja | 22.087,50 | 0,00 | 14.750,00 | 0,00 | 67.087,50 | 103.925,00 |
| 23233 | Usluge promidžbe i informiranja | 0,00 | 0,00 | 0,00 | 2.500,00 | 5.656,25 | 8.156,25 |
| 23234 | Komunalne usluge | 21.500,00 | 0,00 | 27,12 | 66.567,69 | 83,64 | 88.178,45 |
| 23237 | Intelektualne i osobne usluge | 0,00 | 32.500,00 | 0,00 | 0,00 | 2.500,00 | 35.000,00 |
| 23238 | Računalne usluge | 4.175,00 | 0,00 | 0,00 | 0,00 | 435,00 | 4.610,00 |
| 23239 | Ostale usluge | 0,00 | 21.750,00 | 0,00 | 0,00 | 873,00 | 22.623,00 |
| 23291 | Naknade za rad predstavničkih i izvršnih tijela, povjerenstava i slično | 0,00 | 0,00 | 150,00 | 0,00 | 0,00 | 150,00 |
| 23293 | Reprezentacija | 0,00 | 0,00 | 0,00 | 0,00 | 726,00 | 726,00 |
| 23295 | Pristojbe i naknade | 19.374,00 | 0,00 | 0,00 | 0,00 | 0,00 | 19.374,00 |
| 23299 | Ostali nespomenuti rashodi poslovanja | 0,00 | 0,00 | 0,00 | 25.515,76 | 21.325,00 | 46.840,76 |
| 23431 | Obveze za bankarske usluge i usluge platnog prometa | 0,00 | 0,00 | 25,00 | 0,00 | 45,70 | 70,70 |
| 23721 | Obveze za ostale naknade građanima i kućanstvima u novcu | 15.666,88 | 60.000,00 | 0,00 | 0,00 | 0,00 | 75.666,88 |
| 23722 | Obveze za ostale naknade građanima i kućanstvima u naravi | 20.028,53 | 0,00 | 0,00 | 9.317,00 | 0,00 | 29.345,53 |
| 23953 | Obveze za jamčevine | 4.204,44 | 0,00 | 52.501,02 | 0,00 | 0,00 | 56.705,46 |
| 23954 | Ostale nespomenute obveze | 5.000,00 | 0,00 | 2.268,75 | 0,00 | 0,00 | 7.268,75 |
| 24213 | Ceste, željeznice i ostali prometni objekti | 0,00 | 0,00 | 0,00 | 0,00 | 90.000,00 | 90.000,00 |
| 24214 | Ostali građevinski objekti | 139.944,00 | 14.375,00 | 113.977,69 | 122.500,00 | 83.706,25 | 474.502,94 |
| 24227 | Uređaji, strojevi i oprema za ostale namjene | 0,00 | 0,00 | 0,00 | 0,00 | 120.000,00 | 120.000,00 |
| 26221 | Obveze za kredite od kreditnih institucija u javnom sektoru - kratkoročne | 0,00 | 0,00 | 0,00 | 0,00 | 1.500.000,00 | 1.500.000,00 |
| 26451 | Obveze za zajmove od ostalih tuzemnih financijskih institucija izvan javnog sektora - kratkoročne | 0,00 | 0,00 | 0,00 | 0,00 | 0,00 | 0,00 |
| 26711 | Obveze za zajmove od državnog proračuna - kratkoročne | 66.032,41 | 0,00 | 0,00 | 0,00 | 0,00 | 66.032,41 |
|  |  | 335.800,57 | 170.219,40 | 185.644,85 | 228.234,33 | 1.934.392,54 | 2.854.291,69 |

Ukupne obveze (dospjele i nedospjele) na kraju izvještajnog razdoblja iznose 2.854.291,69 kn.

Obveze za plaće zaposlenika za prosinac 2022. g. podmirene su u siječnju 2023. g. u zakonskom roku.

Obveze prema dobavljačima koje su dospjele na plaćanje u 2022. podmiruju se kratkoročnim kreditom Zagrebačke banke.